Universis presentes litteras inspecturis, P., archipresbyter de Castronovo, salutem in Domino. Noveritis quod, constitutus in presentia nostra, Joannes Charles donavit priori et monachis Sancti Petri de Castro novo in puram et perpetuam eleemosynam [aream] que fuit quondam, ut dicitur, Amici de Bois, sitam ut videtur in calceia Castri novi, inter domum Reginaldi Seler et domum filie... defuncti, fide data in manu nostra, promittens quod contra hanc donationem per se vel per alios cetero non veniret, et quod in dicta nil juris de cetero reclamaret; imo eamdem aream priori et monachis predictis pro posse suo garentiet et defendet. In cujus rei testimonium, ad instantiam partium presentibus litteris apponi fecimus sigillum nostrum. Actum anno Domini 1225, mense februario.